Бобота

Бобота (хорв.: Bobota; серб.: Бобота) — сербске село в Хорватии на ей восточной граници з Сербиев.

Полога
Село лежить 12 км на запад од пограничной рѣкы Дуная и е друге найвекше по центрѣ общины Трпиня, оддалене од него о 3 км на запад. Од найблизшого придунайского города Вуковар оддалене о 14 км на сѣверозапад.

История
Первый раз упоминать ся року 1296, коли была маетком мадярского велможского рода. При неясных околностях старе обывательство одышло и од року 1366 стало в селѣ суть нотованы сербскы православны жителѣ. 

В часѣ Первой свѣтовой войны село было под австро-угорсков владов и около сто боботчанох были мобилизованы и посланы воевати на два фронты: против Сербии и против России, велике число з них при первой можности перешли на противну сторону, а по войнѣ около 40 вернули ся в село, около 30 загынули, воюючи на сербской сторонѣ.

В току Другой свѣтовой войны в Боботѣ было поднято повстаня против нѣмецкых окупантох, в народно-ослободителных боях загынули 96 боботчаны, около 30 были росстрѣляны, около 700 триманы в концентрачных лаграх.

 Памятникы 
 Церковь Св. великомученика Георгия, 1778.
 Помник борцям и жертвам Другой свѣтовой войны.

 Днешность села 
Векшина обывательох занята в земледѣлствѣ. 

В селѣ фунгуе восямкласна школа, котра мать филиалкы в сосѣдных селах Пачетин, Вера, Клиса и Людвинци.  В школѣ ся выучуе по сербскы и по хорватскы.

В селѣ е активне културно-умѣлецке дружство КУД Джоко Паткович, фотбаловый клуб Борац Бабота, шаховый клуб.

Подля списованя обывательства 1991. року, Бобота мала 1.881 обывателя, з них:
НародностьОсобЧасткаСербы  1.769  94.04%Хорваты 56  2.97%Югославы  34  1.80%Мадяре  3  0.15%Могамедане  3  0.15%Русины  3  0.15%Чехы  1  0.05% иншы  8  0.42%незяснены  4  0.21% Вкупно  1881 

 Референции 

Катеґорія:Населены пункты Хорватии